12. ฐานะการเงินและผลการดำเนินงาน

12.1 งบการเงิน

  ( 1 ) สรุปรายงานการตรวจสอบของผู้สอบบัญชีในระยะ 3 ปี ที่ผ่านมา

  ปี 2549 ผู้สอบบัญชีให้การรับรองงบการเงินอย่างไม่มีเงื่อนไข โดยมีข้อสังเกตว่า บริษัทยัง

อยู่ภายใต้แผนฟื้นฟูกิจการ จึงยังคงต้องปฏิบัติตามเงื่อนไขที่ระบุไว้ในแผนฯ

  ปี 2550 ผู้สอบบัญชีให้การรับรองงบการเงินอย่างไม่มีเงื่อนไข โดยมีข้อสังเกตว่า

  ก) ในปี2550บริษัทได้เปลี่ยนนโยบายการบัญชีเกี่ยวกับการบันทึกเงินลงทุนในบริษัทย่อย
  ในงบการเงินเฉพาะกิจการจากวิธีส่วนได้เสียเป็นวิธีราคาทุนตามมาตรฐานการบัญชี ฉบับที่ 44
  (ปรับปรุง 2550) เรื่องงบการเงินรวมและงบการเงินเฉพาะกิจการ
  โดยบริษัทได้ปรับย้อนหลังงบการเงินเฉพาะกิจการ
  ณ วันที่ 31 ธันวาคม 2549 และสำหรับปีสิ้นสุดวันเดียวกัน
  เพื่อสะท้อนถึงการเปลี่ยนแปลงนโยบายการบัญชีดังกล่าว

  ข) บริษัทยังอยู่ภายใต้แผนฟื้นฟูกิจการ
  จึงยังคงต้องปฏิบัติตามเงื่อนไขที่ระบุไว้ในแผนฯซึ่งในปี2550นี้
  ผู้บริหารแผนฯได้เสนอแก้ไขแผนฟื้นฟูกิจการของบริษัทซึ่งรวมถึงการขยายกำหนดระยะเวลาในการดำเนินการตามแผนฟื้นฟูกิจการของบริษัทออกไปจนถึงวันที่
  30 มิถุนายน
  2551ซึ่งที่ประชุมเจ้าหนี้ของบริษัทได้มีมติให้ความเห็นชอบกับข้อเสนอแก้ไขแผนฟื้นฟูกิจการของบริษัท
  และศาลล้มละลายกลางได้มีคำสั่งเห็นชอบด้วยข้อเสนอแก้ไขแผนฟื้นฟูกิจการของบริษัทแล้วเมื่อ
  วันที่ 18 กุมภาพันธ์ 2551

  ปี 2551 ผู้สอบบัญชีให้การรับรองงบการเงินอย่างไม่มีเงื่อนไข โดยมีข้อสังเกตว่า

  ก) ตามที่กล่าวไว้ในหมายเหตุประกอบงบการเงินข้อ 4 เมื่อวันที่ 1 มกราคม 2551
  บริษัทย่อยได้เปลี่ยนแปลงนโยบายการบัญชีเกี่ยวกับการตัดจำหน่ายดอกเบี้ยจากสัญญาเช่าซื้อรอตัดบัญชีจากวิธีเส้นตรงตามอายุของสัญญาเช่าซื้อเป็นวิธีอัตราดอกเบี้ยที่แท้จริง
  เพื่อให้เป็นไปตามมาตรฐานการบัญชี ฉบับที่ 29 (ปรับปรุง 2550) เรื่อง สัญญาเช่า
  ในการเปลี่ยนแปลงนโยบายการบัญชีดังกล่าว บริษัทได้ปรับย้อนหลังงบการเงินรวม ณ วันที่ 31
  ธันวาคม 2550 และสำหรับปีสิ้นสุดวันเดียวกัน
  เพื่อสะท้อนถึงการเปลี่ยนแปลงนโยบายการบัญชีดังกล่าว

  ข) ตามที่กล่าวไว้ในหมายเหตุประกอบงบการเงินข้อ 5 บริษัทยังอยู่ภายใต้แผนฟื้นฟูกิจการ
  บริษัทจึงยังคงต้องปฏิบัติตามเงื่อนไขที่ระบุไว้ในแผนฟื้นฟูกิจการ เมื่อวันที่ 2 สิงหาคม 2550
  ผู้บริหารแผนฯ ได้ยื่นคำร้องต่อศาลล้มละลายกลางเพื่อขอยกเลิกการฟื้นฟูกิจการของบริษัท
  ด้วยแผนฟื้นฟูกิจการได้ดำเนินการมาครบระยะเวลา 5 ปีแล้ว แต่ผู้บริหารแผนฯได้พิจารณาแล้วว่า
  ยังมีเรื่องการโอนทรัพย์สินชำระหนี้ให้กับเจ้าหนี้ 2 ราย ยังดำเนินการไม่แล้วเสร็จ
  หากได้ดำเนินการระหว่างที่อยู่ในแผนฟื้นฟูกิจการก็จะเป็นประโยชน์กับบริษัท ดังนั้นเมื่อวันที่ 14
  สิงหาคม 2550
  ผู้บริหารแผนฯได้ยื่นคำร้องต่อศาลอีกครั้งเพื่อขอขยายเวลาดำเนินการตามแผนฯไปอีก 6 เดือน
  เพื่อให้การดำเนินการเรื่องการโอนสินทรัพย์ชำระหนี้แล้วเสร็จ เมื่อวันที่ 8 ตุลาคม 2550
  ศาลล้มละลายกลางมีคำสั่งขยายระยะเวลาการปฏิบัติตามแผนฟื้นฟูกิจการของบริษัทไปจนถึงวันที่ 2
  กุมภาพันธ์ 2551 ในเดือนพฤศจิกายน 2550
  ผู้บริหารแผนฯได้เสนอแก้ไขแผนฟื้นฟูกิจการของบริษัทซึ่งรวมถึงการขยายกำหนดระยะเวลาในการดำเนินการตามแผนฟื้นฟูกิจการของบริษัทออกไปจนถึงวันที่
  30 มิถุนายน 2551 ต่อมาเมื่อวันที่ 21 ธันวาคม 2550 ที่ประชุมเจ้าหนี้ของบริษัทได้มีมติ
  ให้ความเห็นชอบกับข้อเสนอแก้ไขแผนฟื้นฟูกิจการของบริษัท และในวันที่ 18 กุมภาพันธ์ 2551
  ศาลล้มละลายกลางได้มีคำสั่งเห็นชอบด้วยข้อเสนอแก้ไขแผนฟื้นฟูกิจการของบริษัทแล้ว เมื่อวันที่
  20 มิถุนายน 2551
  ผู้บริหารแผนฯได้ยื่นคำร้องต่อศาลล้มละลายกลางว่าบริษัทได้ดำเนินการเป็นผลสำเร็จตามแผนฟื้นฟูกิจการแล้ว
  และขอให้ศาลมีคำสั่งให้ยกเลิกการฟื้นฟูกิจการของบริษัท
  ศาลล้มละลายกลางได้กำหนดนัดฟังคำร้องดังกล่าวในวันที่ 31 กรกฎาคม 2551 เมื่อวันที่ 31
  กรกฎาคม 2551
  ศาลล้มละลายกลางได้เลื่อนการอ่านคำสั่งกรณีที่บริษัทได้ยื่นคำร้องขอให้ศาลมีคำสั่งให้ยกเลิกการฟื้นฟูกิจการของบริษัทออกไปก่อน
  เพื่อรอผลคำวินิจฉัยของศาลฎีกา
  กรณีที่มีเจ้าหนี้สองรายได้ยื่นอุทธรณ์คัดค้านคำสั่งของศาลล้มละลายกลางที่ให้ความเห็นชอบกับข้อเสนอขอแก้ไขแผนของบริษัทฉบับล่าสุด
  ซึ่งศาลฎีกาได้มีคำสั่งให้รับอุทธรณ์ดังกล่าวไว้พิจารณาเมื่อวันที่ 30 กรกฎาคม 2551
  ต่อมาผู้บริหารแผนฯได้ยื่นคำร้องขอขยายระยะเวลาการดำเนินการตามแผนฟื้นฟูกิจการของบริษัทอีกครั้งหนึ่ง
  และศาลได้มีคำสั่งเมื่อวันที่ 6 สิงหาคม 2551
  ให้ขยายระยะเวลาการดำเนินการตามแผนฟื้นฟูกิจการของบริษัทไปจนถึงวันที่ 20 มิถุนายน 2552
  เมื่อวันที่ 9 ธันวาคม 2551 ผู้บริหารแผนฯได้ยื่นคำร้องขอแก้ไขแผน
  โดยแก้ไขเรื่องราคาเสนอขายหุ้นเพิ่มทุน และเมื่อวันที่ 15 มกราคม 2552
  ที่ประชุมเจ้าหนี้ให้ความเห็นชอบกับข้อเสนอแก้ไขแผนของบริษัทแล้ว

  ( 2 ) สรุปฐานะการเงินและผลการดำเนินงาน

  ตารางแสดงงบดุล งบกำไรขาดทุน และงบกระแสเงินสด ของบริษัทและบริษัทย่อยในระยะ 3
  ปีที่ผ่านมา

[]

  []

  []

[]

[]

(3) อัตราส่วนทางการเงิน

ตารางอัตราส่วนทางการเงินที่สำคัญที่สะท้อนถึงฐานะการเงินและผลการดำเนินงานในธุรกิจหลักของบริษัทและบริษัทย่อยในระยะ
3 ปีที่ผ่านมา

[]

2.  คำอธิบายและการวิเคราะห์ฐานะการเงินและผลการดำเนินงาน

เมื่อวันที่ 1 มกราคม 2551
บริษัทย่อยได้เปลี่ยนแปลงนโยบายการบัญชีเกี่ยวกับการตัดจำหน่ายดอกเบี้ยจากสัญญาเช่าซื้อรอตัดบัญชีจากวิธีเส้นตรงตามอายุของสัญญาเช่าซื้อเป็นวิธีอัตราดอกเบี้ยที่แท้จริง
เพื่อให้เป็นไปตามมาตรฐานการบัญชี ฉบับที่ 29 (ปรับปรุง 2550) เรื่อง สัญญาเช่า

บริษัทย่อยตัดจำหน่ายดอกเบี้ยจากสัญญาเช่าซื้อรอตัดบัญชีสำหรับสัญญาเช่าซื้อที่ทำขึ้นตั้งแต่วันที่ 1
มกราคม 2551 เป็นต้นไปตามวิธีอัตราดอกเบี้ยที่แท้จริง สำหรับสัญญาเช่าซื้อเดิมที่ทำก่อนวันที่ 1
มกราคม 2551 นั้น ซึ่งบริษัทย่อยตัดจำหน่ายโดยวิธีเส้นตรงตามอายุของสัญญาเช่าซื้อ
บริษัทย่อยจะรับรู้ดอกเบี้ยจ่ายตามวิธีอัตราดอกเบี้ยที่แท้จริงโดยใช้วิธีปรับย้อนหลัง

ในการเปลี่ยนแปลงนโยบายการบัญชีดังกล่าว
บริษัทได้ปรับย้อนหลังงบการเงินรวมงวดก่อนที่นำมาแสดงเปรียบเทียบเสมือนว่าบริษัทย่อยได้ถือปฏิบัติเกี่ยวกับการตัดจำหน่ายดอกเบี้ยจากสัญญาเช่าซื้อรอตัดบัญชีตามวิธีอัตราดอกเบี้ยที่แท้จริงมาโดยตลอด
การเปลี่ยนแปลงนี้ทำให้บริษัทมีกำไรสุทธิในงบกำไรขาดทุนรวมสำหรับปีสิ้นสุดวันที่ 31 ธันวาคม
2551 ลดลงเป็นจำนวน 1.3 ล้านบาท (0.002 บาทต่อหุ้น)
และทำให้บริษัทมีกำไรสุทธิในงบกำไรขาดทุนรวมสำหรับปีสิ้นสุดวันที่ 31 ธันวาคม 2550 เพิ่มขึ้น
4.0 ล้านบาท (0.005 บาทต่อหุ้น)
ผลสะสมของการเปลี่ยนแปลงนโยบายการบัญชีดังกล่าวได้แสดงไว้ในหัวข้อ
“ผลสะสมจากการเปลี่ยนแปลงนโยบายการบัญชีเกี่ยวกับการตัดจำหน่ายดอกเบี้ยเช่าซื้อรอตัดบัญชี”
ในงบแสดงการเปลี่ยนแปลงส่วนของผู้ถือหุ้นในงบการเงินรวมแล้ว

นอกจากนี้ การเปลี่ยนแปลงนโยบายการบัญชีดังกล่าวมีผลกระทบต่อหนี้สินตามสัญญาเช่าซื้อ
ทำให้หนี้สินตามสัญญาเช่าซื้อในงบดุลของงบการเงินรวม ณ วันที่ 31 ธันวาคม 2551 เพิ่มขึ้น 9.5
ล้านบาท (31 ธันวาคม 2550: เพิ่มขึ้น 8.2 ล้านบาท)

ในปี 2551 บริษัทและบริษัทย่อย ขาดทุนสุทธิจากการดำเนินงานเป็นจำนวน 3.86 ล้านบาท
ซึ่งมาจากรายได้ค่าเช่าและค่าบริการ จำนวน 375.50 ล้านบาท รายได้อื่นจำนวน 54.51
ล้านบาท ประกอบด้วยกำไรจากการซื้อหนี้คืนโดยบริษัทย่อยจำนวน 5.22 ล้านบาท
ค่าจัดการรับจำนวน 2.42 ล้านบาท รายได้ค่าสิทธิจำนวน 1.24 ล้านบาท
กำไรจากการจำหน่ายยานพาหนะให้เช่าจำนวน 27.95 ล้านบาท ดอกเบี้ยรับจำนวน 2.97
ล้านบาทและรายได้อื่นจำนวน 14.70 ล้านบาท ต้นทุนขายและบริการจำนวน 247.06 ล้านบาท
ค่าใช้จ่ายในการขายและบริหารจำนวน 144.12 ล้านบาท หนี้สงสัยจะสูญโอนกลับจำนวน 2.72
ล้านบาท ค่าใช้จ่ายทางการเงินจำนวน 44.77 ล้านบาท
และภาษีเงินได้นิติบุคคลจำนวน0.64ล้านบาท

การเปลี่ยนแปลงฐานะการเงินและผลการดำเนินงานปี 2551 เปรียบเทียบกับปี 2550
กำไรสุทธิลดลง 140.28 ล้านบาท เนื่องจากในปี 2550
บริษัทมีกำไรจากการโอนสินทรัพย์เพื่อชำระหนี้ตามแผนฟื้นฟูกิจการจำนวน 105.58 ล้านบาท
กำไรจากการชำระหนี้สินระยะยาวก่อนกำหนดจำนวน 19.34 ล้านบาท และปี
2551กำไรจากการซื้อหนี้คืนโดยบริษัทย่อยลดลงจำนวน 8.43 ล้านบาท สำหรับปี 2551
รายได้จากการขายและรายได้จากการให้บริการเพิ่มขึ้น 10.70
ล้านบาทมาจากรายได้จากการให้เช่ายานพาหนะและบริการอื่นเพิ่มขึ้น 23.67 ล้านบาท
รายได้จากค่าเช่าอาคารลดลง 5.18 ล้านบาทและรายได้จากการบริการจัดการสินทรัพย์ลดลง
7.79 ล้านบาท ส่วนรายได้อื่นลดลง 9.90 ล้านบาท ประกอบด้วย ค่าจัดการรับลดลงจำนวน 3.39
ล้านบาท รายได้ค่าสิทธิลดลงจำนวน 0.43 ล้านบาท
กำไรจากการจำหน่ายยานพาหนะให้เช่าเพิ่มขึ้นจำนวน 2.97 ล้านบาท ดอกเบี้ยรับลดลงจำนวน
10.03 ล้านบาทและรายได้อื่นๆเพิ่มขึ้นจำนวน 0.98 ล้านบาท ต้นทุนขายและบริการเพิ่มขึ้น 21.55
ล้านบาทซึ่งเป็นสัดส่วนที่ใกล้เคียงกับรายได้ที่เพิ่มขึ้น ค่าใช้จ่ายในการขายและการบริหารลดลง
7.33 ล้านบาท ค่าใช้จ่ายทางการเงินเพิ่มขึ้น 4.35 ล้านบาท และภาษีเงินได้นิติบุคคลลดลง
11.43 ล้านบาท

สินทรัพย์รวม 1,250.16 ล้านบาท เพิ่มขึ้นจำนวน 328.24 ล้านบาท
ประกอบด้วยเงินสดและรายการเทียบเท่าเงินสดลดลง 26.01 ล้านบาท เงินลงทุนชั่วคราวเพิ่มขึ้น
1.65 ล้านบาท ลูกหนี้การค้าเพิ่มขึ้น 3.32 ล้านบาท
เงินให้กู้ยืมระยะสั้นและเงินทดรองจ่ายกิจการที่เกี่ยวข้องกันลดลง 64.68 ล้านบาท
สินทรัพย์หมุนเวียนอื่นเพิ่มขึ้น 26.53 ล้านบาท เงินฝากสถาบันการเงินที่มีภาระค้ำประกันลดลง
6.07 ล้านบาท เงินลงทุนในลูกหนี้ลดลง 5.23 ล้านบาท เงินมัดจำซื้อสินทรัพย์ลดลง 55.05
ล้านบาท ที่ดินอาคารและอุปกรณ์สุทธิเพิ่มขึ้น 462.09
ล้านบาทจากยานพาหนะให้เช่าและสินทรัพย์ไม่หมุนเวียนอื่นลดลง 8.22 ล้านบาท

หนี้สินรวม 1,026.26 ล้านบาท เพิ่มขึ้น 325.87 ล้านบาท ประกอบด้วย
เงินเบิกเกินบัญชีและเงินกู้ยืมจากสถาบันการเงินลดลง 13.89 ล้านบาท เจ้าหนี้การค้าเพิ่มขึ้น
3.02 ล้านบาท เงินกู้ยืมระยะสั้นจากกิจการที่เกี่ยวข้องกันเพิ่มขึ้น 243.41 ล้านบาท
เจ้าหนี้กิจการที่เกี่ยวข้องกันลดลง 0.32 ล้านบาท หนี้สินหมุนเวียนอื่นลดลง 8.98 ล้านบาท
หนี้สินตามสัญญาเช่าซื้อและหนี้สินตามสัญญาเช่าซื้อที่ถึงกำหนดชำระภายในหนึ่งปีเพิ่มขึ้น 72.55
ล้านบาท
หนี้สินตามสัญญาเช่าการเงินและหนี้สินตามสัญญาเช่าการเงินที่ถึงกำหนดชำระภายในหนึ่งปีเพิ่มขึ้น
111.18 ล้านบาทหนี้สินระยะยาวและหนี้สินระยะยาวที่ถึงกำหนดชำระภายในหนึ่งปีลดลง 73.08
ล้านบาท กำไรจากการปรับโครงสร้างหนี้รอตัดบัญชีลดลง 7.44
ล้านบาทและหนี้สินไม่หมุนเวียนอื่นลดลง 0.57 ล้านบาท

ส่วนของผู้ถือหุ้นรวม 223.90 ล้านบาท เพิ่มขึ้นจำนวน 2.37
ล้านบาทมาจากขาดทุนสุทธิของบริษัทและบริษัทย่อยจำนวน 3.86 ล้านบาท
ส่วนของผู้ถือหุ้นส่วนน้อยลดลง 0.01 ล้านบาท
และผลแตกต่างจากการจัดโครงสร้างการดำเนินธุรกิจของกลุ่มบริษัทเพิ่มขึ้น6.24 ล้านบาท

12.3 ค่าตอบแทนของผู้สอบบัญชี

  (1) ค่าตอบแทนจากการสอบบัญชี ( Audit Fee )

  บริษัทและบริษัทย่อยจ่ายค่าตอบแทนการสอบบัญชีให้แก่

  - ผู้สอบบัญชีของบริษัท ในรอบบัญชีที่ผ่านมามีจำนวนเงินรวม 0 บาท

  - สำนักงานสอบบัญชีที่ผู้สอบบัญชีสังกัด บุคคล หรือกิจการที่เกี่ยวข้องกับผู้สอบบัญชี

และ สำนักงานสอบบัญชีที่ผู้สอบบัญชีสังกัด ในรอบปีที่ผ่านมามีจำนวนเงินรวม 3,180,000 บาท

  (2) ค่าบริการอื่น (Non-Audit Fee )

  ---- ไม่มี ---